CELEX: 62015CN0044
Language: da
Date: 2015-02-05 00:00:00
Title: Sag C-44/15: Anmodning om præjudiciel afgørelse indgivet af Bundesfinanzhof (Tyskland) den 5. februar 2015 — Hauptzollamt Frankfurt am Main mod Duval GmbH & Co. KG

20.4.2015   
            
            
               DA
            
            
               Den Europæiske Unions Tidende
            
            
               C 127/11
            
         Anmodning om præjudiciel afgørelse indgivet af Bundesfinanzhof (Tyskland) den 5. februar 2015 — Hauptzollamt Frankfurt am Main mod Duval GmbH & Co. KG
   (Sag C-44/15)
   (2015/C 127/17)
   Processprog: tysk
   
      Den forelæggende ret
   
   Bundesfinanzhof
   
      Parter i hovedsagen
   
   
      Sagsøger: Hauptzollamt Frankfurt am Main
   
      Sagsøgt: Duval GmbH & Co. KG
   
      Præjudicielle spørgsmål
   
   
               1)
            
            
               Er det undtagelsesvis kun det udstyr, der står opført i de forklarende bemærkninger til det harmoniserede system til pos. 9025 KN, afsnit B (Termometre og pyrometre, også med registreringsanordning — punkt 08.0-28.0), der i mangel af en abstrakt definition af, hvad der udgør et termometer under pos. 9025 KN, skal tariferes i pos. 9025 KN (»Termometre og pyrometre«)?
            
         
               2)
            
            
               Såfremt spørgsmål 1 skal besvares benægtende: Kan det udledes af listen over udstyr i de forklarende bemærkninger til det harmoniserede system til pos. 9025 KN, at anordninger, som ikke indeholder de funktioner, der indgår i dette udstyr (temperaturbestemmelse ved hjælp af f.eks. mekanisk udvidelse af væsker eller metaller, fysiske ændringer eller elektriske impulser etc.), ikke kan tariferes i pos. 9025 KN?
            
         
               3)
            
            
               Såfremt også spørgsmål 2 skal besvares benægtende: Er et termometer i den forstand, hvori udtrykket er brugt i pos. 9025 KN, også en anordning, der angiver, at den eneste temperatur, der skal måles på en genstand, har nået en fastsat værdi (tærskelværdien), selv om anordningen ikke opfylder kriterier så som måleresultatets reproducerbarhed, kontinuerlig visning af temperaturen og muligheden for en multifunktionel udnyttelse af udstyret?